घटाना, फिर से इस्तेमाल करना, रिसाइकल करना अपनी खाने की आदतें बदलिए एक्टिविज़्म में शामिल होना ऊर्जा और बिजली बचाना पानी बचाना बुद्धिमानी से यात्रा करिए
कोई भी ख़रीदारी करने से पहले, खुद से यह पूछिये कि आपकी ख़रीदारी दूसरे लोगों को और पर्यावरण को कैसे प्रभावित करेगी। यह इतना मामूली भी हो सकता है कि पीनट बटर का एकल इस्तेमाल होने वाला पैक खरीदें या पूरा जार ख़रीदें; या इतना जटिल कि कौन सी सबसे पर्यावरण-मित्रवत कार ख़रीदी जाये। मगर तनाव मत लीजिये – छोटी सी शुरुआत करिए।  आम तौर पर अतिरिक्त पैकेजिंग वाले उत्पाद ख़रीदने से बचिए। अक्सर ऐसा होता है कि फ़ूड कंपनियाँ फ़ूड उत्पादों की पैकेजिंग में उससे कहीं अधिक ऊर्जा खर्च कर देती हैं जितनी वे वास्तविक उत्पाद के निर्माण में करती हैं।  अनावश्यक ख़रीदारी मत करिए। सामान को टिकाऊपन की दृष्टि से खरीदिए। अगर आप कुछ खरीदते ही हैं, तब वे चीज़ें देखिये जो आजीवन चलें। “बाई इट फॉर लाईफ़” देखिये जहां आपको टिकाऊ सामानों के लिए फ़ोरम तथा सुझाव मिल सकते हैं। जो सामान थोड़े समय या कभी कभी इस्तेमाल के लिए चाहिए हों, उन्हें या तो किराये पर लीजिये या मांग लीजिये। जब भी कर सकें तब थ्रिफ़्ट स्टोर। कनसाइनमेंट शॉप्स तथा निजी विक्रेताओं से, सेकंडहैंड कपड़े और समान खरीदिए। हालांकि डिस्पोज़ेबल सामान बहुत आरामदेह होते हैं, कोई भी चीज़ जिसे एक बार इस्तेमाल करने के बाद फेंक देना हो उसके इस्तेमाल से बचिए। यह न केवल अधिक पर्यावरणीय कचरा पैदा करते हैं, दीर्घ काल में इनकी कीमत भी अधिक हो जाती है।  स्टोर द्वारा दिये जाने वाले प्लास्टिक के थैलों की जगह अपने फिर से इस्तेमाल किए जा सकने वाले थैलों का इस्तेमाल करना ही पसंद करिए। हालांकि सफ़ाई का काम बढ़ जाएगा, मगर अगली जन्मदिन पार्टी या किसी और उत्सव में सामान्य कप, प्लेट, और बर्तनों का इस्तेमाल कर देखिये। अधिकांश विकसित देशों में नल का पानी पीने योग्य होता है जिसका अर्थ होता है कि बोतलबंद पानी अनावश्यक है। एक शीशे या धातु की बोतल खरीदिए और उसे पानी से भर लीजिये। जब आपको अगली बार बैटरियों की ज़रूरत हो, तब डिस्पोज़ेबल की जगह फिर से चार्ज की जा सकने वाली लीजिये। आजकल अधिकांश बैटरियों को सामान्य कूड़े के तरह फेंका जा सकता है – शुक्र है कि केमिकलों का इस्तेमाल कम हो गया है – मगर तब भी, वे लैंडफिल में तो जगह घेरती ही हैं।  यदि आपको मासिक धर्म हो रहा हो तब पुनः इस्तेमाल हो सकने वाली मेन्श्चृयल कैप का इस्तेमाल करें, न कि पैड या टेम्पन्स का। ये कप शरीर के अंदर लेना टेंपन की तरह ही आसान होता है, जहां वे एक बार में घंटों तक मेन्श्चृयल फ़्लूइड्स को एकत्र करते रह सकते हैं। अपने पुराने सामान को यूं ही कूड़े में मत फेंक दीजिये। उसको बेचने या किसी को देने का विचार करिए जो उसे इस्तेमाल कर सके। कपड़े और घरेलू सामान जो अच्छी हालत में हो उसे किसी चैरिटी या स्कूल अथवा चर्च जैसी किसी नॉन-प्रॉफ़िट संस्था को दान कर दीजिये। स्थानीय तौर पर ख़रीदने, बेचने और देने के लिए OLX उपयोगी संसाधन है। अपसाईकल करना मज़ेदार है और धरती के लिए अच्छा है। चीज़ें फेंकने के स्थान पर उनको ज़ेवर, घरेलू सामान या रिस्टाइल्ड कपड़े बना कर, दूसरे उपयोग में लाइये। जैसे कि, आप पुरानी टी-शर्ट से सामान लाने वाला थैला बना सकते हैं या लकड़ी के लट्ठों से बाहर के प्लांटर्स बना सकते हैं। अगर उत्पाद पर लिखा हो कि उसमें उच्च पोस्ट-कंज़्यूमर पदार्थ हैं, तब और भी अच्छा है। चाहे आप रिसाइकल्ड उत्पादों का ही इस्तेमाल क्यों न कर रहे हों, उचित बने रहिए। केवल उतना ही टॉइलेट पेपर, नेपकिन और पेपर टॉवल इस्तेमाल करिए जितने से काम चल जाये। सबसे बढ़िया विकल्प तो यह होगा कि अधिकांश सफ़ाई के काम के लिए एक गीले, धोये जा सकने वाले कपड़े का इस्तेमाल करें। अपना उद्देश्य बनाइये कि जितना हो सके उतना ग्लास, धातु, प्लास्टिक और काग़ज़ आप रिसाइकल करें। अगर आपके इलाके में सड़क के किनारे रिसाइकलिंग होती हो तब उसका इस्तेमाल करिए। अगर सड़क के किनारे रिसाईकलिंग सेवा नहीं उपलब्ध हो, या आपके पास ऐसे सामान हों जो नियमित सेवा के लिए नहीं स्वीकार किए जाते हों, तब खास तौर पर ऐसे रिसाइकलिंग केंद्र जाइए जो आपके लिए सुविधाजनक हो।  यह सुनिश्चित करने के लिए अपने क्षेत्र के नियम-कानून अच्छी तरह से देख लीजिये कि आप उचित तरीके से रिसाइकलिंग कर रहे हैं या नहीं। जैसे कि, कुछ जगहों पर ग्लास स्वीकार नहीं किया जाता है और कुछ जगहों पर आपको सामान छाँट कर देना होता है। अगर आपको अपना सामान पहले से छाँट कर देना हो, तब, यदि आपके बच्चे हों, तो उनको उसमें शामिल कर लीजिये। बच्चों को अक्सर सामान छाँटने में मज़ा आता है और इससे उनको पर्यावरण के बारे में जागरूकता की शिक्षा भी मिलती है। अनेक पदार्थों जैसे फ़्लूओरिसेंट लाइट बल्ब, सफ़ाई उत्पाद, औषधीय, पेस्टिसाइड, ऑटोमोटिव फ़्लूइड, पेंट और ई-कचरा (अधिकतर तो बैटरियाँ या प्लग), को विशेष डिस्पोज़ल की आवश्यकता होती है। इन पदार्थों को कभी भी लैंडफिल, सैनीटरी सीवर या स्टॉर्म नाली में नहीं फेंकना चाहिए।.  पार्टी के गुब्बारों को फुलाने के लिए हीलियम का उपयोग मत करिए। गुब्बारों को सामान्य हवा से फुलाइए और उचित तरह से लटकाइए। बच्चों (8 साल और उससे ऊपर के) को सिखाइए कि वे अपने गुब्बारे खुद फुलाएँ, क्योंकि हीलियम के प्रयोग के स्थान पर उनको इसमें अधिक मज़ा आयेगा। गुब्बारों के फेंकने से पहले, उन्हें हमेशा फोड़ दीजिये। उचित डिस्पोज़ल विकल्पों के लिए अपने स्थानीय कचरा प्रबंधन कार्यालय से संपर्क करिए। घरेलू डेरी और माँस उत्पादन में बहुत अधिक प्राकृतिक संसाधनों का इस्तेमाल होता है। माँस और डेरी को कम, और पौधों को अधिक खाना एक तरीका है जिससे आप पर्यावरण की सहायता कर सकते हैं।  अगर आपको अपनी डायट में एक निश्चित मात्रा में पशु प्रोटीन खानी ही है, तब कुछ अधिक दीर्घकालिक तरीकों का इस्तेमाल करिए जैसे कि स्थानीय फ़ार्म, और अधिक ज़िम्मेदारी के साथ शिकार करना। माँस-रहित सोमवार एक नॉन-प्रॉफ़िट सार्वजनिक स्वास्थ्य अभियान है जिसमें लोगों को प्रोत्साहित किया जाता है कि वे हफ़्ते में एक दिन माँस न खाएं। उनकी वेबसाइट http://www.meatlessmonday.com/favorite-recipes/ कुछ माँस रहित रेसिपीज़ पर जाइए। एक व्यक्ति को सर्व करने वाले कॉफी पॉड से कॉफी पीना छोड़ने का प्रयास करिए। एक बार सर्व करने वाले कॉफी मेकर्स के लिए कुटी हुई कॉफी के मिनी पॉड बहुत अतिरिक्त बरबादी करते हैं क्योंकि वे केवल एक बार उपयोग करके फेंक दिये जाने के लिए निर्मित होते हैं। (हालांकि कुछ ब्रण्ड्स को साफ़ करके रिसाइकल किया जा सकता है।)  डिस्पोज़ेबल कप के स्थान पर अपनी कॉफी के लिए मग या कोई फिर से इस्तेमाल किया जा सकने वाला कप इस्तेमाल करिए। अगर आपको सिंगल-सर्व कॉफी का आराम पसंद है और आपने सिंगल-सर्व मशीन में निवेश कर ही दिया है, तब एक धोया और फिर से इस्तेमाल किया जा सकने वाला कॉफी पॉड खोजिए जो आपके उपकरण में फ़िट बैठ सके। दूर जगहों से फ़ूड लाने में पर्यावरण पर दबाव पड़ता है। फ़ूड तो ट्रक, रेल, हवाई जहाज़  या पानी के जहाज़ से लाया जाता है – जो कि सभी प्रदूषण करते हैं। ऐसा फ़ूड ख़रीदने से जिसे स्थानीय रूप से लिया गया हो, ट्रांसपोर्टेशन से पर्यावरण पर पड़ने वाले प्रभाव को घटाने या समाप्त करने में मदद मिलती है। स्थानीय फल और सब्ज़ियों को देखने के लिए स्थानीय सब्जी मंडी में जाइए या ताज़े सामान को नियमित रूप से पाने के लिए सीएसए (कम्यूनिटी सपोर्टेड एग्रीकल्चर) की सेवाओं का इस्तेमाल करिए। अपने खाने को प्लान करिए ताकि आपको जितना खाना है, आप उससे अधिक न पकाएँ। बचे हुये भोजन को संभाल कर रखिए और अगले दिनों में उसे अपने खाने के लिए इस्तेमाल करिए। अगर खाना बच ही जाता है, जैसे कि किसी पार्टी के बाद, तब उसे मित्रों और पड़ोसियों के साथ साझा करिए। अपने निर्वाचित प्रतिनिधियों तथा स्थानीय अधिकारियों को कॉल करिए या उन्हें ई-मेल भेजिये। उनसे कहिए कि पर्यावरण कंजर्वेशन और अक्षय ऊर्जा के लिए समर्थन दें तथा ऐसी नीतियाँ बनाएँ और समर्थन करें जिनसे कंपनियों की ज़िम्मेदारी तय की जा सके। इन्टरनेट की सहायता से अपने स्थानीय निर्वाचित प्रतिनिधियों का पता लगाइए। ऐसे सैकड़ों संगठन हैं जो पर्यावरण के मामलों के लिए काम करते हैं। देखिये कि किसके मिशन और विज़न के लिए आप प्रतिबद्ध हैं और उन्हें वह लक्ष्य प्राप्त करने के लिए दान करिए। कुछ नॉन-प्रॉफ़िट संगठनों को दिये जाने वाले दान पर टैक्स पर छूट मिलती है। रसीद अवश्य ले लीजिये, ताकि यदि मिलता हो, तब आप अपने दान पर टैक्स में छूट ले सकें। कोई ऐसा संगठन चुनिये जो पर्यावरण को बचाने और उसके संरक्षण के लिए काम करता हो। शुरू करने के लिए ग्रीनपीस, सिएरा क्लब, या चिपको आंदोलन को देखिये। आप किसी ऐसे संगठन में शामिल हो सकते हैं जो सामान्य रूप से पर्यावरण पर ध्यान देता हो या किसी ऐसे में जो स्थानीय क्षेत्र के लिए कार्यरत हो।।   यदि आपकी रुचि केवल पानी संरक्षण में हो, तब WATERisLIFE या Charity:Water को देखिये। यदि हवा की गुणवत्ता आपके लिए सबसे महत्वपूर्ण हो, तब साफ़ हवा टास्क फ़ोर्स या Earthjustice को देखिये। आप कूड़ा उठा कर, बाइक की मरम्मत कर, पेड़ और बगीचे लगा कर, नदियों को साफ़ कर तथा दूसरों को शिक्षित करके मदद कर सकते हैं। ऐसी गतिविधि चुनिये जो आपकी पसंद की है और मदद करने के लिए कुछ समय निकाल कर रखिए। मित्रों के समूह, क्लास, चर्च के समूह वगैरह के साथ वोलंटियर करिए। यदि किसी वोलंटियर प्रयास को कोऑर्डिनेट करना आपके बस में न हो, तब आप अकेले ही करिए! यह नियम लाइट्स, टेलीविज़न, कम्प्यूटर्स और वीडियो गेम कन्सोल्स वगैरह के लिए लागू होता है।  कई उपकरणों को एक साथ नियंत्रित करने के लिए एक पावर स्ट्रिप (power strip) ले लीजिये। आप सभी उपकरणों को एक ही पावर सोर्स में प्लग कर सकते हैं। यह विशेषकर कम्प्यूटरों तथा मनोरंजन सिस्टमों को लगाने में उपयोगी होता है। जब आप कर चुकें, तब पावर स्ट्रिप को आसानी से बंद कर सकते हैं।  अगर आपको लगता है कि आपको उपकरणों तथा एप्लायंसेज़ को बंद करना याद नहीं रहता है, तब स्थानीय हार्डवेयर स्टोर से या ऑनलाइन, कोई आउटलेट टाइमर ले लीजिये जो 300 रुपये में मिल सकता है। उस टाइमर को प्रति दिन एक ही समय पर बंद करने के लिए सेट कर दीजिये। लैपटॉप, डेस्कटॉप, कंप्यूटर आर टीवी को प्लग में लगे रहने से वे “फैन्टम” ऊर्जा का इस्तेमाल कर सकते हैं। बंद किए जाने पर अनेक उपकरण और एप्लाएन्स सामान्यतः स्टैंड-बाई या स्लीप मोड में चले जाते हैं। इस परिस्थिति में भी वे बिजली का इस्तेमाल करते रहते हैं। यह खास तौर से तब महत्वपूर्ण है है जब आप छुट्टियों पर जाते हैं, और उनके लिए, जिनका इस्तेमाल आप अगले 36 घंटों में नहीं करने वाले हैं। अपने घर के तापमान को बाहर से थोड़े कम या अधिक पर सेट करिए। इससे आपके सिस्टम को बहुत अधिक परिश्रम नहीं करना पड़ेगा। साथ ही, जितना अधिक गरम करेंगे, उतना अधिक ख़र्च होगा; और वही एयरकंडीशनर के लिए भी – कि जितना अधिक ठंडा करेंगे, उतना अधिक ख़र्च करना पड़ेगा।  जब जाड़ा अधिक हो तब थर्मोस्टेट को बाहर के तापमान थोड़े अधिक पर सेट करिए, उसको उस निम्नतम ताप पर सेट करिए जो आपके परिवार के लिए सुविधाजनक हो। कड़ी गर्मियों में, थर्मोस्टेट को उस उच्चतं ताप पर सेट करिए जो आपके परिवार के लिए सुखद हो। जैसे आप अपने ताप को 78 °F (26 °C) पर सेट कर सकते हैं। हालांकि आपको ठंडा नहीं लगेगा मगर यह 90 °F (32 °C) से कहीं बेहतर होगा! बाहर जब गर्मी हो तब ठंडे रहने के लिए पंखे या प्राकृतिक वेंटिलेशन का इस्तेमाल करिए। जब बाहर जाड़ा हो तब गरम रहने के लिए कपड़ों की अतिरिक्त परतों या कंबल का इस्तेमाल करिए। एलईडी लाइट बल्ब पारंपरिक लाइट बल्बों से महंगे होते हैं, मगर इनका लाभ इनकी कीमत से अधिक होता है। ये 25-85% तक कम ऊर्जा ख़र्च करते हैं, 3-25% अधिक समय चलते हैं, और पर्यावरण के लिए अच्छे होते हैं। जब बल्बों को बदल रहे हों, तब उन लाइट्स से शुरू करिए जिनका अधिक इस्तेमाल करते हों। रेफ्रीजिरेटर और एयर कंडीशनर के बाद, टंबल ड्रायर घरों में बिजली सबसे अधिक ख़र्च करते हैं। कपड़ों को हवा में सुखाना पर्यावरण के लिए अच्छा है और आपके कपड़ों में ताज़गी की महक भी आती है। अगर आपको ड्रायर इस्तेमाल करना ही हो, तब उसका वेंट, कार्यकुशलता और सुरक्षा के लिए, साफ़ करना सुनिश्चित करिए। किलोवाट मीटर को किसी भी बिजली के घरेलू उपकरणों की दुकान से ख़रीदिए जो कि 1200 रुपये तक में मिल सकता है। यह टूल (tool) आपको बताएगा कि आपका उपकरण या एप्लाएन्स कितनी विद्युत ऊर्जा ख़र्च कर रहा है, तथा यह भी कि वह फैन्टम ऊर्जा इस्तेमाल करता है या नहीं।. उन रीडिंग्स का इस्तेमाल यह तय करने में करिए कि कौन सी चीज़ों का उपयोग कम किया जाये, बंद किया जाये, या इस्तेमाल नहीं होने पर प्लग निकाला जाए। पानी बचाना न केवल हमारे संसाधनों को भविष्य की पीढ़ियों के लिए बचाने में मदद करता है, उससे आपके पानी के बिल में भी बचत हो सकती है। पानी बचाने के लिए जो छोटी छोटी चीज़ें आप कर सकते हैं, वे हैं:  या तो 5-मिनट शावर लीजिये या बाथटब को आधा या एक तिहाई ही भरिए। जब दाँतो पर ब्रश कर रहे हों, तब नल बंद कर दीजिये। जब उपलब्ध हों तब (लड़के और पुरुष) सार्वजनिक रेस्टरूमों में केवल यूरिनल्स (urinals) का इस्तेमाल करें। केवल कुछ ही गंदे कपड़े वॉशिंग मशीन में धोने से अतिरिक्त बिजली ख़र्च होती है और पानी बरबाद होता है। बिजली बचाने के लिए और पानी की बरबादी रोकने के लिए, मशीन चलाने के लिए तब तक रुकिए जब तक गंदे कपड़ों का पूरा लोड न हो जाए।  अगर केवल थोड़े ही कपड़े धोने हों, तब उसकी जगह उन्हें हाथ से ही धोएँ। उसके स्थान पर, उच्च-क्षमता वाली वॉशिंग मशीन में इन्वेस्ट करने पर विचार करिए। डिशवॉशर न केवल पानी इस्तेमाल करते हैं, बल्कि पानी गरम करने के लिए अतिरिक्त ऊर्जा भी ख़र्च करते हैं। पूरे लोड धोने से आपके बिजली के ख़र्च में औसतन 2,400 रुपये की बचत होगी और प्रति वर्ष कार्बन प्रदूषण में 100 pounds (45 kg) बचत होगी। अगर केवल कुछ ही बर्तन धोने हों और उन्हें हाथ से ही धोना हो, तो एक प्लग का इस्तेमाल करके सिंक को एक चौथाई भर लीजिये। जब आप धोएँ और रिंज़ (rinse) करें और तब नल लगातार चलता मत रहने दीजिये। अपने रसोई और बाथरूम के सिंक में कम फ़्लो वाले नल या एरेटर्स (aerators) लगवाने के बारे में, और अपने घर के हर बाथरूम में कम फ़्लो वाले शावर हेड और टॉइलेट लगवाने का विचार करिए। कम फ़्लो वाला शावर हेड लगभग 600 रुपये  में मिल सकता है मगर उससे आपकी पानी की खपत 30-50% तक कम हो सकती है। कवर के इस्तेमाल से भाप बन कर उड़ने वाले पानी की मात्रा और उसमें फिर से भरने के लिए पानी की मात्रा में कमी हो जाएगी। जितना अधिक पानी भाप बन कर उड़ेगा, उतना ही अधिक पानी वापस उसे भरने के लिए लगेगा। बिना कवर के आप 30-50% पानी अधिक इस्तेमाल करेंगे। किफ़ायती विकल्प के रूप में बबल-स्टाइल सोलर कवर चुनिये; और लंबे समय तक चलने वाले विकल्प के रूप में विनाइल चुन कर देखिये। यह आश्चर्यजनक है कि आपकी कार और पर्यावरण पर बड़ी यात्राओं की तुलना में छोटी ट्रिप्स अधिक भारी पड़ती हैं। अगली बार जब आपको थोड़ी ही दूर जाना हो तब, कार के स्थान पर पैरों या बाइक का इस्तेमाल करिए।  सुनिश्चित करिए कि बच्चे कम उम्र में ही साइकिल चलाना सीख लें, क्योंकि साइकिल चलाने के लाभ किसी भी जोखिम से कहीं अधिक होते हैं। स्कूलों को प्रेरित करें कि और अधिक सइकिल रैक लगवाएँ ताकि अधिक बच्चे साइकिल से स्कूल जा सकें। साइकिल चलाते समय सदैव हेलमेट तथा सुरक्षा रिफ़्लेक्टिव गियर का इस्तेमाल करिए। कार पूल बनाने के लिए एक या दो ऐसे लोगों के साथ कोऑर्डिनेट करिए जिनके साथ आप स्कूल जाते हों या काम करते हों। तेल में और गाड़ियों के रख रखाव में इससे बचत करके आप पर्यावरण की सहायता कर सकते हैं। अन्य माता पिताओं के साथ संपर्क करिए ताकि बच्चों को स्कूल या एक्स्ट्रा करीकुलर गतिविधियों के लिए ले जाने के लिए कार पूल बना सकें।  कारपूलिंग से आप हाइवे पर हाई ओकुपेन्सी वेहिकल लेन भी ले सकेंगे, जिससे आम तौर पर आपका समय और तेल दोनों बचेंगे। अगर आप अपने बच्चों के स्कूल के पास रहते हैं तब गाड़ी से जाने की जगह “पैदल स्कूल बस” बनाने का विचार कीजिये। बच्चे, माता पिताओं की निगरानी और निर्देशन में, पैदल या साइकल से स्कूल जाएँगे। मुहल्ले के माता पिता बारी-बारी से ग्रुप का नेतृत्व कर सकते हैं। अगर आप ऐसे इलाके में रहते हैं जहां बस, लाइट रेल या सबवे सिस्टम हो, तब काम, स्कूल या जहां भी जाना हो उसके लिए इस विकल्प का प्रयोग करें। कार ट्रिप्स को मास ट्रांज़िट ट्रिप्स से बदल लेने से सड़कों पर भीड़ कम होगी और खर्च होने वाले कुल तेल में भी कमी आएगी। प्रमुख शहरों में अनेक बस-सिस्टम डीजल-विद्युत हाइब्रिड बसें चलाते हैं, जिससे हानिकारक एमिशन और भी कम होते हैं। अपने बाहर के कामों की ट्रिप्स को यह तय करके और भी कुशल बनाइये कि आप कहाँ कहाँ जाएँगे और अपने सभी स्टॉप एक ही ट्रिप में पूरे कर लीजिये। इससे आपकी ट्रिप थोड़ी लंबी अवश्य हो जाएगी, मगर उनकी संख्या कम हो जाएगी और आपको एक ही रास्ते पर बार-बार नहीं चलना पड़ेगा।  पहले से कॉल करके या ऑनलाइन जानकारी ले कर यह सुनिश्चित कर लीजिये कि आप काम के समय में ही पहुंचेंगे और जो आपको चाहिए वह उपलब्ध है। कुछ ख़रीदारी ऑनलाइन या फ़ोन से करने के बारे में भी विचार करिए। या हाइब्रिड कार ख़रीदिए, जो तेल और बिजली दोनों से चलती है। इस प्रकार की गाड़ियाँ न केवल वायु प्रदूषण कम करती हैं, बल्कि चूंकि आपको गैस स्टेशन कम बार जाना होता तो आपके ख़र्च भी बचाती हैं। जिस साल में आप हाइब्रिड कार खरीदते हैं उस साल में आपको यूएस फेडरल करों में कर क्रेडिट मिल सकता है। चाहे काम पर हो या छुट्टियों में, अपनी हवाई यात्राओं में कटौती करिए। हवाई जहाज़ बहुत बड़ी मात्रा में कार्बन डाइ ऑक्साइड तथा अन्य प्रदूषण करने वाला सामान छोड़ते हैं, जो हर साल बढ़ता ही जाता है, क्योंकि दुनिया भर में फ़्लाइट्स की संख्या बढ़ रही है। हवाई यात्राओं में कमी करके अपना काम करिए।  यदि संभव हो तो आते जाते रहने की जगह किसी एक जगह लंबे समय तक रह सकते हैं। छोटी उड़ानों के स्थान पर बस या ट्रेन अच्छे विकल्प हो सकते हैं।
अतिरिक्त बरबादी को बचा कर बुद्धिमान उपभोक्ता बनिए: लैंडफ़िलों में कूड़ा कम करने के लिए जब भी संभव हो फिर से इस्तेमाल  किए जा सकने वाले सामान खरीदिए: अपने पुराने घरेलू सामान को दान करिए ताकि कोई उनका इस्तेमाल कर सके: बेकार कचरे से कुछ प्यारा और सुंदर, या ताज़ा और मज़ेदार बनाइये: 80-100% रिसाइकल्ड काग़ज़ से कागज़ के उत्पाद बनाइये: आप पर्यावरणीय कचरा कम से कम पैदा करने के लिए रिसाइकल करिए: खतरनाक कूड़े को अच्छी तरह डिस्पोज़ करिए: पर्यावरण की सहायता के लिए प्रयास करिए कि माँस और डेरी उत्पादों का उपयोग कम करें: बरबादी कम करने के लिए कॉफी या तो साधारण कॉफी पॉट में बनाइये या फ़्रेंच प्रेस का इस्तेमाल करिए: स्थानीय फ़ूड खरीदिए ताकि फ़ूड को ट्रांसपोर्ट करने से उत्पन्न प्रदूषण कम हो सके: खाना बर्बाद मत करिए: सहयोग के लिए अपने प्रशासनिक कर्मचारियों से संपर्क करिए: यदि देने के लिए पैसे हों तो पर्यावरण के लिए दान करिए: अगर आप भाग लेना चाहते हैं तब किसी पर्यावरण संगठन में शामिल हो जाइए: पर्यावरण को बेहतर बनाने में मदद करने के लिए समय को वोलंटियर] करिए: ऊर्जा बचाने के लिए इस्तेमाल नहीं होने पर बिजली के उपकरण बंद कर दें: जब भी संभव हो बिजली के बहाव को रोकने के लिए सभी उपकरणों के प्लग निकाल दीजिये: अपने घर की तापमान सेटिंग को ठीक करिए: जितनी लाइटों में संभव हो एलईडी लाइट बल्बों का इस्तेमाल करिए: अपने बिजली के ड्रायर के बदले में पुराने फैशन की कपड़ों की डोरी इस्तेमाल करिए: किलोवाट मीटर का इस्तेमाल करके अपने उपकरण द्वारा इस्तेमाल की जाने वाली बिजली को नापिए: पानी बचाने के तरीकों को जान बूझ कर चुनिये: बरबादी बचाने के लिए वॉशिंग मशीन में पूरा लोड ही धोइए: डिशवॉशर केवल तभी चलाइए जब वह पूरी तरह भर जाये: हर बार पानी को इस्तेमाल के समय पानी बचाने के लिए कम फ़्लो वाले नल लगाइये: अगर आपके पास घर के बाहर स्विमिंग पूल हो तब पूल कवर का इस्तेमाल करिए: जब आपको घर के निकट ही कहीं जाना हो तब या तो पैदल जाइए या साइकिल पर: तेल बचाने के लिए स्कूल या कार्यालय जाने के लिए कार पूल बनाइये: वहन करने योग्य, कम प्रभावी विकल्प के रूप में मास पब्लिक ट्रांसपोर्ट का इस्तेमाल करें: अपने बाहर के काम और ट्रिप्स को एक साथ मिला लीजिये: अगर आप नई गाड़ी के बारे में सोच रहे हों तब इलेक्ट्रिक कार ड्राइव करिए: हवाई यात्राओं में कमी करिए:
https://www.wikihow.com/Help-Save-the-Environment https://www.wikihow.com/Help-Save-the-Environment https://www.wikihow.com/Help-Save-the-Environment https://www.wikihow.com/Help-Save-the-Environment https://www.wikihow.com/Help-Save-the-Environment https://www.wikihow.com/Help-Save-the-Environment
Reducing, Reusing, Recycling Changing Your Eating Habits Engaging in Activism Saving Energy and Electricity Conserving Water Travelling Wisely